BWG:ย่างก้าวสำคัญสู่ผู้นำโรงไฟฟ้าขยะแนะซื้อเพิ่มราคาเป้าหมายเป็น 3.14 บ.
BWG ก้าวสู่ผู้ผลิตพลังงานจากขยะอุตสาหกรรมครบวงจร ปรับราคาเป้าหมายขึ้นที่ 3.14 บาทต่อหุ้น Upside สูงถึง 72.52%
14 มิ.ย. 2559

บล.โนมูระ พัฒนสิน ระบุในบทวิเคราะห์วันนี้ (14 มิ.ย.) ว่า บริษัท เบตเตอร์ เวิลด์ กรีน จำกัด (มหาชน) หรือ BWG ปรับราคาเป้าหมายขึ้นที่ 3.14 บาทต่อหุ้น เพิ่มขึ้น +22.6% (ราคาเป้าหมายเดิม 2.56 บาทต่อหุ้น) Upside สูงถึง 72.52%
โดยปรับประมาณการขึ้นจากคาดว่า BWG จะได้เซ็นสัญญาซื้อขายไฟฟ้า (PPA) พลังงานขยะอุตสาหกรรมเพิ่ม 16 MW (สองโครงการ) คำนวณเป็นมูลค่าพื้นฐานเพิ่มได้ 0.48 บาทต่อหุ้น ประกอบกับ ธุรกิจกำจัดขยะอุตสาหกรรมมูลค่าเพิ่มขึ้นที่ 2.26 บาทต่อหุ้น (จากเดิม 2.16 บาท) จากการปรับ WACC ลงที่ระดับ 9.85% (เดิม 11.39%) ผสานกับมูลค่าโรงไฟฟ้าขยะแห่งที่ 1 &amp; 2 มูลค่า 0.40 บาทต่อหุ้น รวมมูลค่าพื้นฐาน 3.14 บาทต่อหุ้น (สะท้อน Dilution effect จาก BWG-W3 แล้วเสร็จ)
โดยหากบริษัทสามารถบันทึกรายได้จาก COD โรงไฟฟ้าขยะแห่งแรกในไตรมาส 4/59ได้อย่างมีประสิทธิภาพ จะเพิ่มความเชื่อมั่นและยืนยันการเปลี่ยนถ่ายจากธุรกิจรับกำจัดขยะอุตสาหกรรมเพียงอย่างเดียว ก้าวสู่ผู้ผลิตพลังงานจากขยะอุตสาหกรรมครบวงจร